
Zagreb, 7. lipnja 2020. 
Pristup posjetiteljima u bolničke ustanove 


Trijaža. Za omogućavanje posjeta pacijentima na bolničkom liječenju potrebno je definirati stroga 
pravila ulaska posjetitelja u ustanovu: 


o svi posjetitelji obavezno moraju proći trijažu prije ulaza u bolnicu gdje će im se 
izmjeriti tjelesna temperatura i uzeti epidemiološka anamneza 
o u slučaju da je tjelesna temperatura posjetitelja 37,2 “C i viša posjetitelj neće moći 
ući u zdravstvenu ustanovu 
o po mjerenju tjelesne temperature posjetitelju se uzima epidemiološka anamneza 
koja obuhvaća sljedeća pitanja: 
"_—Imateli ukućana koji je u samoizolaciji 
=" Jeste li boravili unutar prethodnih 14 dana u područjima zahvaćenim 
koronavirusom SARS-CoV-2? 
= _Jesteli u proteklih 14 dana imali kontakt s pacijentom/ osobom zaraženom 
SARS-CoV-2 virusom, odnosno pacijentom/ osobom koja ima ili je imala 
COVID-19? 
"Imate li neki od sljedećih simptoma: temperatura, kašalj, nedostatak zraka, 
grlobolja, curenje nosa 


o točnost u epidemiološkoj anamnezi osoba potvrđuje vlastoručnim potpisom prilikom 
trijaže. 


Nošenje maske. Pposjetitelji trebaju donijeti medicinsku masku koju će nositi cijelo vrijeme boravka 
u zdravstvenoj ustanovi. 


Vrijeme trajanja posjete. Kod planiranja posjeta potrebno je prilagoditi vrijeme trajanja posjeta 
mogućnostima i posebnostima pojedinih ustrojbenih cjelina ustanove i potrebama pacijenata, o 
čemu će uprava zdravstvene ustanove način odvijanja posjeta usuglasiti s voditeljima pojedinih 
ustrojbenih cjelina. Također, prilikom planiranja posjeta na dječjim odjelima te posjeta teško 
bolesnim i/ili nepokretnim pacijentima, potrebno je uzeti u obzir specifičnost dobi i potreba 
pojedinog djeteta, odnosno potreba pojedinog pacijenta te prilagoditi vrijeme trajanja posjeta u 
skladu s prethodno navedenim preporukama koliko je to moguće. 


Učestalost posjeta. Preporučuje se da pacijentu u jednom danu dođe jedna bliska osoba u posjetu u 
trajanju koje će odrediti uprava zdravstvene ustanove u dogovoru s voditeljima ustrojbenih jedinica, 
pri tome pazeći da se vrijeme trajanja posjete ograniči na nužni minimum. 


Redoslijed posjeta. Preporučuje se u sobu pustiti naizmjenično jednog po jednog posjetitelja, prema 
planu posjeta, a ovisno o broju pacijenata trenutno smještenih u sobi. 

Evidencija posjetitelja. Nužno je voditi evidenciju posjetitelja (ime, prezime, kontakt telefon, vrijeme 
dolaska i odlaska) u svakoj ustrojebnoj jedinici u kojoj su smješteni pacijenti. Na odjelima zdravstvenih 
ustanova potrebno je naći prikladno mjesto za vođenje evidencije posjeta i provedbu dezinfekcije 
ruku posjetitelja. Prije ulaska u sobu pacijenta posjetitelj se javlja medicinskoj sestri/ medicinskom 
tehničaru na odjelu radi upisivanja u evidenciju posjetitelja, 


Dezinfekcija ruku. Nakon upisivanja u evidenciju, u prisutnosti zdravstvenog djelatnika posjetitelj 
dezinficira ruke, a prije nego što će ući u sobu pacijenta kojem ide u posjetu. Prije odlaska s odjela 
posjetitelj treba dezinficirati ruke. 


